

**ART TEACH CAMP 2024**

โครงการอบรมเชิงปฏิบัติการบุคลากรครูด้านศิลปะเขตพื้นที่การศึกษาภาคเหนือ

##### **DETAILS**

กิจกรรมภายใต้นโยบาย “1 ครอบครัว 1 ทักษะซอฟต์พาวเวอร์ (OFOS)” ของประเทศไทย โครงการ “ART TEACH CAMP 2024” อบรมเชิงปฏิบัติการบุคลากรครูด้านศิลปะเขตพื้นที่การศึกษาภาคเหนือ ประจำปี 2567 ระหว่างวันที่ 30-31 มกราคม และวันที่ 1 กุมภาพันธ์ 2568 ณ สำนักบริการวิชาการ มหาวิทยาลัยเชียงใหม่ (UNISERV CMU) และหอศิลปวัฒนธรรม มหาวิทยาลัยเชียงใหม่ ซึ่ง Thailand Creative Culture Agency (THACCA) โดยคณะอนุกรรมการขับเคลื่อนอุตสาหกรรมด้านศิลปะ ร่วมกับ คณะวิจิตรศิลป์ มหาวิทยาลัยเชียงใหม่ ได้จัดทำโครงการนี้ขึ้นภายใต้การสนับสนุนจากกองทุนส่งเสริมงานวัฒนธรรม กรมส่งเสริมวัฒนธรรม กระทรวงวัฒนธรรม

##### **OBJECTIVE**

กิจกรรมในครั้งนี้มุ่งพัฒนาทักษะและยกระดับศักยภาพบุคลากรสำหรับอุตสาหกรรมสร้างสรรค์และวัฒนธรรมในพื้นที่ภาคเหนือด้วย Soft Power ไทย ขับเคลื่อนการเรียนการสอนศิลปะร่วมสมัย การเพิ่มมูลค่าศิลปหัตถกรรม สินค้าสร้างสรรค์ และตลาดศิลปะด้วยพลังการสร้างสรรค์ รวมถึงการเสริมสร้างนาฏศิลป์ไทยร่วมสมัย โดยมีผู้สนใจสมัครผู้เข้าร่วมโครงการครั้งนี้กว่า 217 ท่าน จาก 17 จังหวัดภาคเหนือ ประกอบไปด้วยคุณครูศิลปะทุกระดับชั้นจากโรงเรียนในพื้นที่ภาคเหนือ นักศึกษาศิลปศาสตร์ ศิลปกรรมศาสตร์ ครุศาสตร์ และกลุ่มมนุษยศาสตร์ สังคมศาสตร์ รวมถึงบุคคลทั่วไปผู้สนใจทางศิลปะ เช่น ครูภูมิปัญญา สล่าล้านนา ศิลปิน ผู้ประกอบการศิลปะและอุตสาหกรรมสร้างสรรค์ ฯลฯ





##### **GUEST SPEAKER**

กิจกรรมประกอบด้วยภาคการบรรยายความรู้ ทฤษฎี และการปฏิบัติ (Workshop) อย่างเข้มข้น ตลอด 3 วัน  
โดยได้รับเกียรติจากวิทยากรผู้เชี่ยวชาญในวงการศิลปะ ศิลปินผู้มีชื่อเสียง คณาจารย์ และผู้เชี่ยวชาญด้านการเรียนการสอนศิลปะหลายท่าน ร่วมเป็นพลังขับเคลื่อนอุตสาหกรรมด้านศิลปะในพื้นที่ภาคเหนือ ตามนโยบาย “1 ครอบครัว 1 ทักษะซอฟต์พาวเวอร์” อาทิ

* **คุณเสริมคุณ คุณาวงศ์** ประธานคณะอนุกรรมการขับเคลื่อนอุตสาหกรรมศิลปะ
* **อาจารย์ ดร.สังคม ทองมี** ผู้อำนวยการศูนย์ศิลป์สิรินธร
* **ผู้ช่วยศาสตราจารย์สมพร รอดบุญ** นักเขียนอิสระ
* **รองศาสตราจารย์ ดร.สุกรี เกษรเกศรา** คณบดีคณะวิจิตรศิลป์
* **ผู้ช่วยศาสตราจารย์ ดร.อภิชาติ พลประเสริฐ** คณะครุศาสตร์ จุฬาลงกรณ์มหาวิทยาลัย
* **อาจารย์ธวัชชัย พันธุ์สวัสดิ์** ศิลปินร่วมสมัยดีเด่นรางวัล “ศิลปาธร” ประจำปี พ.ศ. 2565 สาขาทัศนศิลป์
* **อาจารย์อภิรักษ์ ปันมูลศิลป์** จิตรกรแห่งขุนเขา บ้านหลายสี
* **อาจารย์รุ่งศักดิ์ ดอกบัว** ศิลปินศิษย์เก่าคณะวิจิตรศิลป์ รุ่นที่ 3 เจ้าของ Lotus Art Studio
* **คุณกิตติมา จารีประสิทธิ์** ภัณฑารักษ์แห่งพิพิธภัณฑ์ศิลปะร่วมสมัยใหม่เอี่ยม MAIIAM Contemporary Art Museum
* **คุณยุจเรศ สมนา** ผู้ประกอบการศิลปะและอุตสาหกรรมสร้างสรรค์

วิทยากรสายศิลปะการแสดง

* **คุณรณรงค์ คำผา** ศิลปินจากคำผาแดนซ์
* **อาจารย์ ดร.ณัฏฐ์พัฒน์ ผลพิกุล และ อาจารย์ ดร.ตวงพร มีทรัพย์** อาจารย์จากสาขาวิชาศิลปะการแสดง คณะวิจิตรศิลป์ มหาวิทยาลัยเชียงใหม่





**HIGHLIGHT**

## ฐานฝึกทักษะการอบรมในโครงการแบ่งออกเป็น 5 ฐาน (Session) ประกอบด้วย

**ฐานที่ 1 : Expression Drawing** โดยคุณรุ่งศักดิ์ ดอกบัว

**ฐานที่ 2 : Expression art by our body and material** โดย คุณรณรงค์ คำผา

**ฐานที่ 3 : Impressionism Painting** โดยคุณอภิรักษ์ ปันมูลศิลป์

**ฐานที่ 4 : Creating Performance Art** โดย อ.ดร.ณัฏฐ์พัฒน์ ผลพิกุล และ อ.ดร.ตวงพร มีทรัพย์

**ฐานที่ 5 : การตลาดเชิงประสบการณ์งานหัตถกรรมสร้างสรรค์** โดย คุณยุจเรศ สมนา

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**DOWNLOAD**

**โครงการ ART TEACH CAMP 2024**

<https://cmu.to/pr-artteachcamp2024>

[](https://cmu.to/pr-artteachcamp2024)